Na temelju članka 44. Statuta Općine Legrad ("Službeni glasnik Koprivničko-križevačke županije" broj 5/13, 2/18, 19/18. i 2/20), članka 16. Odluke o uvjetima, mjerilima te postupku za davanje u najam stanova u vlasništvu Općine Legrad („Službeni glasnik Koprivničko-križevačke županije“ broj 10/16) i Odluke o davanju u najam stambenih prostora u vlasništvu Općine Legrad, KLASA: 370-03/20-01/01, URBROJ: 2137/10-20-2 od 23. srpnja 2020. godine, Povjerenstvo za davanje u najam stanova Općine Legrad, raspisuje

JAVNI NATJEČAJ
za davanje u najam stambenih prostora (kuća i stana) 
u vlasništvu Općine Legrad

	1. U najam se daju sljedeći stambeni prostori u vlasništvu Općine Legrad:

Red. broj	Oznaka stana/stambenog prostora	Površina
u m2	Lokacija stana	Početni iznos najamnine u kunama mjesečno	
1.	E-4, etažna cjelina oznake „D“, na čkbr. 3013, k.o. Legrad	67,56 
(podrumski prostor (spremište D1 i D2)=7,03 m2, stambeni prostor =60,53 m2	Legrad, Trg Svetog Trojstva 35A, 1. kat	
442,00	
2.	Kuća i dvorište 	42	Legrad, Petra Zrinskog 201	50,00	
3.	Kuća i dvorište	77	Legrad, Petra Zrinskog 117	50,00	
4.	Kuća i dvorište	79	Legrad, kralja Tomislava 130	50,00	
5.	Kuća, gospodarske zgrade i  dvorište	168	Legrad, Petra Zrinskog 187	50,00	
6.	Kuća i dvorište	73	Kutnjak (između kbr. 111 i 113)	50,00	
7.	Kuća i gospodarske zgrade	135	Kutnjak 155	50,00	
8.	Kuća i gosp. zgrade	32	Zablatje 24	50,00	

2. Početni iznos najamnine za stane koji se daje u najam utvrđen je sukladno Procjembenom elaboratu tržišne vrijednosti najamnine stanova u višestambenoj zgradi Broj: 33/17 od listopada 2017. godine, a najamnina za ostale stambene prostore utvrđena je sukladno njihovom stanju i potrebnim ulaganjima.

3. Stanovi se daju u najam na vrijeme od 5 (pet) godina s mogućnošću produljenja za naredno razdoblje od pet godina.

4. Pravo na podnošenje zahtjeva za najam stambenih prostora ima punoljetni hrvatski državljanin koji ima prebivalište na području Općine, ako on i članovi njegovog domaćinstva navedeni u zahtjevu, nemaju u vlasništvu ili suvlasništvu stan ili kuću odnosno kuću za odmor te da nemaju u najmu drugi stambeni prostor.

5. Lista reda prvenstva utvrđuje se prema sljedećim kriterijima:
	1. dužina prebivanja na području Općine za podnositelja zahtjeva i članova njegovog domaćinstva,
	2. stambeni uvjeti,
	3. broj članova domaćinstva podnositelja zahtjeva,
	4. radni staž podnositelja zahtjeva,
	5. zdravstveno stanje podnositelja zahtjeva (invalidnost),
	6. materijalno stanje podnositelja zahtjeva,
	7. stupanj obrazovanja za podnositelja zahtjeva i članove njegovog domaćinstva,
	8. socijalni status domaćinstva podnositelja zahtjeva.

6. Prilozi zahtjevu:
	- preslika domovnice, 
	- izjava o članovima domaćinstva podnositelja zahtjeva,
	- uvjerenje Policijske postaje o prebivalištu za podnositelja zahtjeva i sve članove 
        njegovog domaćinstva,
	- vjenčani list i rodni list za podnositelja zahtjeva i ostale članove domaćinstva,
	- izjavu da ne postoje zapreke za stjecanje prava na dodjelu stana iz točke 3.,
	- dokaz o trenutnom stambenom statusu (ugovor o podstanarskom odnosu, najmu i sl.),
	- rješenje nadležne ustanove o utvrđenoj invalidnosti,
	- dokaz o visini novčanih primanja u prethodnoj godini za podnositelja zahtjeva i sve 
       članove njegovog domaćinstva (potvrda Porezne uprave),
	- dokaz o školskom odnosno studentskom statusu članova domaćinstva (djece),
	- dokaz o radnom stažu ostvarenom u Republici Hrvatskoj – izvod iz elektroničkog 
       zapisa Hrvatskog zavoda za mirovinsko osiguranje za sve članove domaćinstva,
	- dokaz o stručnoj spremi – preslika dokumenta
	- izjava o podmirenim obvezama prema Općini.  
Pored dokumentacije navedene u točki 5. Povjerenstvo može zatražiti i druge dokaze kao i dopunu ili pojašnjenja zahtjeva i priložene dokumentacije.

7. Podnošenje zahtjeva: Rok za podnošenje zahtjeva za davanje u najam stambenih prostora je 15 dana od dana objave obavijesti o natječaju u tjednom listu. Javni natječaj se istodobno objavljuje i na oglasnoj ploči i web stranici Općine, www.opcinalegrad.hr .
	Zahtjev se dostavlja u zatvorenoj omotnici, poštom preporučeno na adresu: Općina Legrad, Povjerenstvo za najam stanova Općine Legrad, Trg Svetog Trojstva 52A, 48317 Legrad ili se predaju neposredno u Jedinstvenom upravnom odjelu Općine.

8. Lista reda prvenstva objavit će se na web stranici Općine. Podnositelji imaju pravo prigovora na Listu reda prvenstva u roku od 8 dana od dana objave. Prigovor se podnosi Povjerenstvu.
	Rješenje o davanju u najam stambenog prostora donosi općinski načelnik Općine Legrad. Podnositelj zahtjeva može uložiti prigovor na rješenje općinskog načelnika u roku od 8 dana od primitka rješenja. O prigovoru odlučuje općinski načelnika i odluka o prigovoru je konačna, odnosno protiv odluke o prigovoru nije dopuštena žalba već se može pokrenuti upravni spor. 
	Ugovor o najmu stana sklapa općinski načelnik. Ugovorom se utvrđuju sva prava i obveze ugovornih strana.
	Obrasci za prijavu na javni natječaj mogu se dobiti u Jedinstvenom upravnom odjelu Općine, a nalaze se i u prilogu javnog natječaja objavljenog na web stranici Općine.

9. Nepotpune i nepravodobne ponude neće se razmatrati.
	Sve informacije o ovom natječaju mogu se dobiti u Općini Legrad ili na tel. 048-835-051 ili putem elektroničke pošte: opcina-legrad@kc.t-com.hr. 

OPĆINSKI NAČELNIK OPĆINE LEGRAD

Legrad, 23.07.2020.